**«Академик  Е.А.Букетов  атындағы № 52  жалпы  білім  беретін орта мектебі»  Коммуналдық Мемлекеттік Мекеме.**

**Ашық сабақ  жоспары**

**Тақырыбы: « Қазақстан мерекелері: 9 мамыр-Жеңіс күні »**

**Қазақ тілі мен әдебиеті пәнінің мұғалімі:**

**Рахметова Ш.Қ.**

**Қарағанды    2012-2013**

**Сабақтың тақырыбы:  Қазақстан мерекелері .**

**«9 мамыр – Жеңіс күні ».**

**Сабақтың мақсаты:  Әр мерекенің мағынасын ашу, 9 мамыр мерекесі**

**туралы мағлұмат беру.**

**Сабақтың міндеттері:**

**1.Білімділік:** Жалғау түрлерін қайталап,  бекіту.

**2.Дамытушылық:**

                                          Тілдерін дамыту, есте сақтау қабілеттерін

                                        арттыру,ой-өрістерін кеңейту,сөздік қорын молайту.

**3.Тәрбиелік:**

                                            Отансүйгіштікке, ардагерлерді құрметтеуге баулу,

                                        олардың еңбектерін бағалай білу, Отанға деген

                                         патриоттық сезімдерін ояту.

**Сабақтың түрі:**тіл дамыту, пән аралық байланыс.

**Көрнекілігі:** тірек-сызба,интерактивті тақта,слайдтар, Н.Әбдіров портреті,

                       суреттер.

**Сабақтың әдіс-тәсілі:** сұрақ-жауап, әңгімелеу,аударма.

.

**Сабақтың барысы:**

**1.Ұйымдастыру кезеңі:**

       - Сәлеметсіздер ме, балалар.

       - Қазір қандай сабақ?

       - Қазақ тілі нешінші сабақ?

       - Қазақ тілі сабағында не істейміз?

       - Жыл мезгілі қандай?

       - Қай ай?

       - Қыстың нешінші айы?

       - Аптаның қай күні?

        -Нешінші күні?

        -Бүгін нешесі?

**2. Үй тапсырмасын тексеру:**

Әр мерекеге арнап, жаттаған өлең-тақпақтарын  айтқызу.

Қандай мерекелер бар?  Әр  оқушыны тұрғызып,  жауап алу.

**Әр мерекеге слайдтар көрсетіп, өлең- тақпақтарын  айтқызу.**

**1 слайдты** көрсетемін, мынау- қандай мереке?

**30 тамыз**- **Ата Заң** қабылдаған күн. Дұрыс айтасыңдар. Қандай тақпақ бар?

1 оқушы.

Келе жатыр керім күн                                         Әділетті қолдайды

Халық сүйіп қалаған.                                           Арқа тұтып ел- бүгін

Ата Заңын елімнің                                              Ол баршаға жөн нұсқап,

Құрметтейді бар адам                                      Жетелейді жарыққа

Алтын заңым қорғайды                                   Елбасы оны қолға ұстап,

Бар адамның теңдігін                                       Ант береді халыққа.

**2 слайдты** көрсетемін. Мынау- қандай мереке?

  Бұл -**1 желтоқсан** мерекесі, яғни **Тұңғыш Президент күні.**

2 оқушы.                                                                      3 оқушы.

Мереке бүгін ұлы күн,                                      Мақтансаң ,мақтан елім деп

Бабалар рухы көксеген.                                 Тани біл елдік таңбаңды

Азатты елдің ұлымын,                                   Елтаңба, Туың, Әнұран

Теңескен төбем көкпенен.                               Шырқатты биік арманды

                                                                         Тәуелсіздікке тән белгі-

                                                                         Қасиетті осы рәміздер.

                                                                         Еліме рух, мән берді

                                                                         Иесі оның -мына біздер.

**3 слайдты**көрсетемін, мынау – қандай мереке?

 Бұл -**16 желтоқсан** мерекесі. Яғни **Тәуелсіздік күні.**

4 оқушы.                                                                            5 оқушы

Еркіндігім желтоқсаным бастады                        Біз тәуелсіз ел болдық,

Қазақ жасын бүкіл әлем қоштады.                       Өз тағдырын қолға алған.

Сексен алты жаңғырығы жар салып                    Елтаңбасын, көк туын,

**«Тәуелсіздік»**ұлы ұранын тастады.                   Бүкіл әлем қолдаған.

6 оқушы.

Қазақстан-туған жер, бақ-берекем,

Өмір бойы өзіңді мақтан етем.

Дариядай шалқыған ұлы жырсың

Сол бір жырды мәңгілік жаттап өтем.

**4 слайдты**көрсетемін. Мынау-қандай мереке?

 Бұл- **8наурыз** мерекесі. **Халықаралық әйелдер ( Аналар мерекесі)** мерекесі.

7 оқушы.

О , періште, Анам!                                          Мерекесі бүгін

Келді көктем күнің,                                      Алтын Анамның

Күлімдейді гүлің-                                        Сыйлайыншы гүлін

Алтын ойлы Анам                                       Жарқын даланың.

Мерекеңіз бүгін.

**5 слайдты**көрсетемін. Мынау –қандай мереке?

Бұл – **22 наурыз** мерекесі. Яғни, Шығыс халықтарының **Жаңа жылы! Жыл басы!**

 8 оқушы.                                                                       9 оқушы.

Наурыз тойы салтымыз                         Ақ дастархан жайып қазақ төріне

Көгерсін деп халқымыз                         Ақ ниетпен үлкендерден бата алған.

Мерекені тойлаймыз.                             Жаңа жылым келіп жетті аңсаған,

Жайна көктем нұрымен                         Басқа ұлттармен татулыққа жар салған.

Жаңа дәстүр жырымен

Наурыз бақыт жалғасы

Наурыз көктем – Жыл басы.

**6 слайдты**көрсетіп, мынау-қандай мереке ?-деймін.

Бұл- **1 мамыр** мерекесі, яғни, **Қазақстан халықтарының ынтымақ** күні.

10  оқушы.                                                                      11 оқушы.

Ақпыз, сары, қарамыз                                               Ақ, қара деп бөлмейміз

Бәрімізде баламыз .                                                    Бір жыл туған төлдейміз.

Бір қалада тұрамыз                                                   Туысқанбыз, татумыз

Бір мектепке барамыз                                               Биіктерге өрлейміз.

**7 слайдты**көрсетіп, мынау – қандай мереке?-деп сұраймын.

Бұл **– 7 мамыр** мерекесі. Яғни, **Қазақстан Қарулы күштері ( Отан қорғаушылар )** күні.

12 оқушы.

                                                                                        13 оқушы.

Отан –менің өз елім,                                       Отан – сенің ата-анаң,

Отан – туған өз жерім.                                   Отан – досың, бауырың.

Отан – далам, өзенім                                      Отан – өлкең, астанаң,

Гүлдей жайнап өсемін.                                   Отан – туған ауылың.

Отан- менің жүрегім,

Отан – менің тірегім,                                            14 оқушы.

Отан – сенің саяңда                                              Отан деген асыл сөз,

Бақыт құшып жүремін.                                        Жүрегімде тұрады.

                                                                               Отан деген асыл сөз

                                                                               Жүрегімнің ұраны.

                                                                               Отанымды сүйемін

                                                                               Бүкіл мына елім деп

                                                                               Отанымды сүйемін

                                                                               Орман,

                                                                                           Тауым,

                                                                                                        Көлім деп.

**Сергіту сәті.**

-Какой в Казахстане праздник 9 мая?

-9 мая –день Победы.

-Да, правильно, День Победы.

-В какие годы была Великая Отечественная война?

- 1941-1945 гг

-Да, правильно. Наши ветераны защитили  Родину и обеспечили нам мирную жизнь.

-Давайте споем песню О Родине.

**Ән   «Отан».**

              Отаным, кең далам, орманды ,

              Болаттан соғылған қорғанды.

              Бақыттың, шаттықтың мекені,

             Қолдаймын, қорғаймын Орданы.

Туған жер- алтын таң

Кең далам, таулы орман.

Ұл мен қыз қорғаймыз

Бақытты ұлы Отан .

Отан

Ұлы Отан!

Ендеше, балалар, бүгінгі сабақтың тақырыбы:

**9 мамыр- Жеңіс күні.**

Дәптерлеріңді ашып, бүгінгі күнді жазыңдар.Енді балалар жаңа сабақты бастамас бұрын жаңа сөздермен танысайық.

**Жаңа сөздер:**

**Жеңіс**– победа

**Соғыс**– война

**Ардагер**– ветеран

**Мәңгі алау**– вечный огонь

**Ерлік**– подвиг

**Батыр, қаһарман**– герой

**Жерлес**– земляк

**Ұлы Отан соғысы**– Великая Отечественная война

**Жеңді**– победил

**Қорғайды**–защищает

**Мақтан тұтамыз**- гордимся

Мұғалім оқиды. Сосын оқушылар 1-ші  хормен, 2-ші жеке-жеке оқиды.(жазылған сөздерді оқушыларға таратып беремін)

8 слайдты ашып, мәңгі алау барған ардагерлер суретін көрсетемін.

-Қаламызда мәңгі алау бар ма?

-Мынау кімдер?

-Олар қайда барды?

-не үшін, кімдерді еске алу үшін барды?

Оқушыларға дәптерлерін аштыртып, сөз тіркестері мен сөйлемдер жаздыртамын.

    Ардагерлер мәңгі алауға барды. Батыр ардагерлерді еске алып, оларға гүл шоқтарын қойды. Олар Отанды қорғады. Отанын қорғады.Біз ардагарлерді құрметтейміз.

-Балалар, осы Ұлы Отан соғысына қатысқан  біздің жерлестеріміз бар ма?

- Иә, бар. Ол – Нұркен Әбдіров.

 -Ол кім? Қаламызда оның атында нелер бар?

- Ол-ұшқыш, Нүркен Әбдіров атында спорт кешені, ескерткіш, көше бар.

Жарайсыңдар, балалар. Мына суреттерге қараймыз. Слайдтар көрсетіледі

**1.     Нүркен Әбдіров.**

**2.     Нүркен Әбдіров атындағы спорт кешені суреті.**

**3.     Нүркен Әбдіров атындағы көше мен ескерткіш.**

Қане, балалар осы жерлесіміз туралы сөйлемдер құрастырайықшы.

-Соғыс қашан болды?    -1941-1945 жылдары Ұлы Отан соғысы болды.

-Н.Әбдіров  - кім?  -Ол –ұшқыш, батыр.

-Қаламызда оның атында нелер бар?  -Спорт кешені, көше, ескерткіш бар.

-Ол соғысқа не үшін барды? –Отанын қорғау үшін соғысқа барды.

-Ардагерлерге қандай қызмет жасау керек? –Құрметтеп, олардың еңбектерін бағалай білу керек.

Осы сұрақтарға жауап алып, шағын құрастырылған мәтінге тоқталу.

    Мәтін. 1-ші мұғалім оқиды. Сосын оқушылар 1 сөйлемнен оқып, аударады.

**1941-1945 жылдары Ұлы Отан соғысы болды. Жерлесіміз-Нүркен Әбдіров соғысқа қатысты. Ол- батыр, ұшқыш. Отанын қорғады. Соғыста ерлік көрсетті.Қаламызда Нүркен Әбдіров атында көше, спорт кешені, ескерткіш бар. 9 мамырда мәңгі алауға барып, ардагерлер  ескерткішіне гүл қоямыз. Біз оларды мақтан тұтамыз.**

**Грамматика:**

              - Қазақ тілінде неше жалғау түрі бар?

              - 4 жалғау бар.

               - Қандай? Кім айтады?

Дұрыс айтасыңдар, балалар.

-Қандай жалғауларды өттік?

- Тәуелдік жалғауын кім айтады? (ережесін айтқызу)

-Жіктік жалғауы дегеніміз не, қандай? (ережесін айтқызу)

 Ендеше мәтіндегі асты сызылған сөздерді тәуелдеп, жіктейік.

Әр оқушыға грамматикалық тапсырмаларды таратып беремін.

       Сөзді тәуелде.

I   Менің  ардагер..............

II  Сенің   ардагер..............

II  Сіздің  ардагер..............

III Оның   ардагер..............

Сөздерді жікте.

I   Мен   батыр.............., ұшқыш..............

II  Сен    батыр.............., ұшқыш .............

II  Сіз     батыр.............., ұшқыш..............

III Ол     батыр..............., ұшқыш..............

  Әр оқушыға жалғау жалғаған сөздерін оқытамын.  Дұрыс, бұрыстығын тексеру үшін келесі слайдты ашып, көрсетемін.

I   Менің ардагер+ім                    I   Мен  батыр +мын, ұшқыш+пын

II  Сенің  ардагер+ ің                   II Сен   батыр+сың,  ұшқыш+сың

II  Сіздің  ардагер+іңіз                II  Сіз   батыр+сыз, ұшқыш+сыз

III Оның  ардагер+ і                 III  Ол   батыр,  ұшқыш.

Балалар мәтінді кім әңгімелейді? Бірнеше балаға мәтінді әңгімелету.

Балалар ,9 мамыр дегенде нені еске түсіруге болады? ( Когда я говарю 9 мая о чем вы думаете?какие ассоциации к вам приходит?)

**Сабақты бекіту:**

Балалар біздің ардагерлеріміз не үшін күресті?( за что воевали?)

 Біздің ардагерлеріміз Отанымызды қорғау үшін күресті. Дұрыс айтасыңдар, балалар. Сабағымызды аяқтай келіп, мына өлең жолымен аяқтағым келеді.

Бейбітшілік тек қана тілегенім.

Бақ өсіріп, өлкеге гүл егемін.

Тілеймін мен баршаның бағы жанып,

Дүниенің құлпырып түлегенін – дей келе, соғыс болмасын,  тек қана еліміз тыныш болсын деп,әнмен аяқтаймыз.

**Ән   «Жойылсын жалғыз сөз соғыс деген»**.

Сабаққа қатысуына байланысты оқушыларды бағалау.

**Үйге тапсырма:**

                             1 деңгей –мәтінді әңгімелеу.

                             2 деңгей – сөйлесу құрастыру.

                             3 деңгей –жаңа сөздерді  жаттау.